CELEX: 52003XG0626(03)
Language: da
Date: 2003-05-13 00:00:00
Title: Rådets konklusioner af 13. maj 2003 om tilpasning af e-business-politikker i et miljø i udvikling

Avis juridique important

|

52003XG0626(03)

Rådets konklusioner af 13. maj 2003 om tilpasning af e-business-politikker i et miljø i udvikling  

EU-Tidende nr. C 149 af 26/06/2003 s. 0007 - 0009

Rådets konklusioneraf 13. maj 2003om tilpasning af e-business-politikker i et miljø i udvikling(2003/C 149/03)RÅDET FOR DEN EUROPÆISKE UNION,1. SOM HENVISER TIL- konklusionerne fra Det Europæiske Råds møde i Lissabon vedrørende strategien for senest i 2010 at gøre EU til den mest konkurrencedygtige og dynamiske videnbaserede økonomi i verden, en økonomi, der kan skabe en holdbar økonomisk vækst med flere og bedre job og større social samhørighed, og den videre udbygning af denne strategi på Det Europæiske Råds møder i Stockholm, Göteborg og Barcelona- det europæiske charter om små virksomheder, hvori der opfordres til at skabe det bedst mulige klima for små virksomheder- Rådets tidligere konklusioner og resolutioner om iværksætterånd, IKT og e-business som konkurrenceparametre, om e-økonomiens indvirkning på europæiske virksomheders konkurrenceevne, om et bedre konkurrenceklima for virksomheder, om informations- og kommunikationsteknologier (IKT) og e-business-kvalifikationer i Europa og om gennemførelsen af handlingsplanen e-Europa 2005(1)- konklusionerne fra Det Europæiske Råd i København vedrørende udvidelsen- konklusionerne fra Det Europæiske Råds møde i Bruxelles den 20. og 21. marts 2003, hvori behovet for udveksling af erfaringer og bedste praksis i forbindelse med e-handel blev fremhævet2. SOM BEMÆRKER,- at Den Europæiske Union og medlemsstaterne skal opfylde deres tilsagn om rettidigt og effektivt at gennemføre reformer inden for den bæredygtige udviklings tre søjler - den økonomiske, den sociale og den miljømæssige søjle, der alle er væsentlige for Lissabon-strategien- at koordinerede aktioner til støtte for bedre udnyttelse af informations- og kommunikationsteknologi (IKT) i forretningsprocesser er nogle af de vigtigste midler til at forbedre EU's resultater med hensyn til produktivitetsvækst- at tyngdepunktet i politikken er ved at flytte sig fra fremme af e-handel til en mere holistisk tilgang til e-business med vægt på en mere effektiv udnyttelse af IKT både i virksomhedernes interne og eksterne processer,3. UDTRYKKER TILFREDSHED MED- Kommissionens meddelelse med titlen "Tilpasning af e-business-politikker i et miljø i udvikling: Status over digitaliseringsinitiativet og fremtidige udfordringer", hvori medlemsstaterne og regionerne opfordres til at tage deres e-business-strategier op til revision, navnlig med henblik på at støtte SMV'erne og hjælpe dem med at tilpasse sig til et e-business-miljø i konstant forandring, samt til på frivillig basis at vedtage politiske mål i relation til e-business, så skiftet fra e-handel til e-business kan fremskyndes- Kommissionens plan om at etablere et europæisk e-business-støttenetværk for SMV'er, så der skabes et forum for politiske beslutningstagere inden for e-business-politik på europæisk, nationalt og regionalt plan med henblik på at fremme udvekslingen af erfaringer og oplysninger- at Kommissionen på linje med handlingsplanen e-Europa 2005 i nært samarbejde med medlemsstaterne og med kontakt til repræsentanter for erhvervslivet er ved at revidere relevant lovgivning med henblik på at indkredse og om nødvendigt fjerne faktorer, der er til hindring for e-business,4. ERKENDER,- at udbredelse og effektiv anvendelse af IKT inden for alle sektorer og tjenester og navnlig i SMV'er er af afgørende betydning for hele EU-økonomiens konkurrenceevne- at SMV'er har særlig svært ved at integrere ny teknologi og omlægge deres forretningsprocesser, bl.a. på grund af manglende viden om e-business, især på ledelsesniveau, forholdsvis høje investeringsomkostninger hvad angår IKT og human kapital i sammenligning med større virksomheder samt mangel på fælles standarder for e-business- at SMV'ernes e-business-parathed varierer inden for medlemsstaterne, de tiltrædende lande, regionerne samt erhvervslivets forskellige sektorer, og at de politiske tiltag derfor bør bygge på forsvarlige økonomiske analyser og en præcis kortlægning af de udfordringer, der skal tages op- at avancerede e-business-politikker bør gøre det lettere for SMV'erne at udnytte IKT fuldt ud med det formål at omlægge, automatisere og strømline forretningsprocesserne- at e-business-politikker, hvor det er relevant, bør baseres på en præcis målsætning og en blanding af kvantitative og/eller kvalitative mål for at sikre, at de opfylder SMV'ernes behov, og for at lette evalueringen- at det vil gavne e-business-politikkerne, at medlemsstaterne og regionerne opbygger bedre netværk, udveksler erfaringer og lærer af god praksis- at det generelle e-business-miljø ændrer sig konstant, hvorved der opstår nye udfordringer for e-business-politikkerne, som f.eks.:- for SMV'ernes vedkommende at øge ledelsens forståelse for e-business og dens kvalifikationer på området- at give bedre adgang til SMV-venlige e-business-løsninger- at fremme SMV'ernes effektive deltagelse i elektroniske markedspladser og forretningsnetværk,5. UNDERSTREGER,- at virksomhederne selv har et ansvar for at implementere og indføre elektroniske forretningsprocesser- at den økonomiske vækst kan øges gennem udvikling af applikationer for digital forvaltning, der sigter mod erhvervslivet, bl.a. med henblik på offentlige indkøb- at det er vigtigt at fremme en nyorientering af e-business-politikkerne og dermed tage hensyn til virksomhedernes skiftende behov- at der er behov for at hjælpe især SMV'erne med at kortlægge mulighederne for e-business og med at gennemføre en vellykket overgang til e-business gennem en omlægning af deres forretningsprocesser, således at IKT udnyttes effektivt og produktivt- at det med henblik på specifikke SMV-politikker til støtte for e-business er vigtigt at opstille ambitiøse mål på det politiske plan for at lette og fremme omstillingen til vidensøkonomien samt at opstille specifikke, målelige, opnåelige, realistiske og tidsrelaterede mål (SMART-mål) på det operationelle plan- at der er behov for at fremme dialog og udveksling af god praksis mellem de politiske beslutningstagere på området e-business for SMV'er- at der er behov for at indsnævre og udfylde e-kvalifikationskløfterne samt behov for at inddrage hele den tilrådighedstående potentielle arbejdsstyrke, idet man navnlig bør se på den alvorlige underrepræsentation af kvinder og ældre arbejdstagere i IKT-arbejdsstyrken6. OPFORDRER MEDLEMSSTATERNE OG DE TILTRÆDENDE LANDE TIL- på det generelle politiske plan at fortsætte med på frivillig basis at gøre fremskridt i relation til resultattavlen for erhvervspolitikken på grundlag af det e-business-indeks, der er med på listen over e-Europa 2005-benchmarkingindikatorer- på det operationelle plan, hvor det er relevant, at basere specifikke e-business-initiativer til fordel for SMV'er på klare, kvantitative og/eller kvalitative mål, som skal gøre det muligt at måle deres virkning i praksis- at opfordre SMV'erne til at forbedre deres e-business-kvalifikationer ved at deltage i e-kvalifikationsrelaterede uddannelsesaktiviteter- at gøre en yderligere indsats for at fremme oprettelsen af netværk og lette en konstruktiv dialog mellem SMV'er og IKT-tjenesteudbydere- at gøre det endnu lettere for SMV'erne at benytte sig af IKT og e-business med særlig vægt på grænseoverskridende elektroniske transaktioner, mere udstrakt brug af bredbånd samt fremme af elektroniske forretningsprocesser- at lette SMV'ernes deltagelse i handelsplatforme på internettet og offentlige e-indkøb ved hjælp af relevante initiativer, der øger bevidstheden om og tilliden til disse nye handelsformer, og gennem øget anvendelse af IKT og e-business i den offentlige sektor- at fremme interoperable e-business-løsninger og e-betalingstjenester i forbindelse med grænseoverskridende transaktioner gennem støtte til tværnationale test-beds for interoperabilitet, fortrinsvis baseret på open source software,7. OPFORDRER KOMMISSIONEN TIL- at lette grænseoverskridende elektroniske transaktioner gennem fortsat støtte til udvikling af europæiske standarder for interoperable e-business-løsninger og udveksling af oplysninger på flere sprog og gennem bedre juridisk information til virksomhederne via europæiske netportaler- at sikre fuld gennemførelse af handlingsplanen e-Europa 2005, navnlig hvad angår SMV'ernes behov samt disses adgang til og brug af bredbånd- regelmæssigt at aflægge rapport til e-Europa-Styringsgruppen om resultaterne fra det europæiske e-business-støttenetværk for SMV'er- at fremme udviklingen af SMV-venlige IKT- og e-business-løsninger, bl.a. ved at lette SMV'ernes adgang til sjette FoU-rammeprogram- at overveje muligheden af at oprette et EU-netværk med informationer og støtte til kvindelige iværksættere inden for IKT-sektoren samt at fremme et bevidsthedsskabende initiativ på EU-plan- inden udgangen af 2004 at aflægge rapport til Rådet om, hvilke fremskridt der er gjort med hensyn til de forskellige initiativer til støtte for SMV'ers brug af e-business, og hvilke hindringer der stadig findes for brug af IKT- og e-business-tjenester,8. OPFORDRER KOMMISSIONEN, MEDLEMSSTATERNE OG DE TILTRÆDENDE LANDE TIL- yderligere at analysere og opstille benchmarks for de fremskridt, der gøres inden for IKT og e-business, baseret på e-Europa 2005-benchmarkingindikatorerne- aktivt at tage del i det europæiske e-business-støttenetværk for SMV'er, der er et led i handlingsplanen e-Europa 2005, og fremme kontakten mellem regionale, nationale og europæiske e-business-initiativer med henblik på lettere udveksling af erfaringer og frivillige aftaler om fremtidige politikprioriteter og -mål.(1) EUT C 48 af 28.2.2003, s. 2.